కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బంగ్లాపై తొలి టెస్టులో అశ్విన్ అరుదైన రికార్డ్
భారత్‌ పిచ్‌లపై గింగిరాలు తిరిగే బంతులతో ప్రత్యర్థి బ్యాట్స్‌మెన్‌లను ఉక్కిరిబిక్కిర చేసే రవిచంద్రన్ అవ్విన్.. టెస్టుల్లో గురువారం అరుదైన ఘనత సాధించాడు.
Samayam Telugu | Updated:
Nov 14, 2019, 02:13PM IST
Ravichandran Ashwin
బంగ్లాదేశ్‌తో ఇండోర్ వేదికగా గురువారం ఆరంభమైన తొలి టెస్టు మ్యాచ్‌లో భారత సీనియర్ స్పిన్నర్ రవిచంద్రన్ అశ్విన్ అరుదైన రికార్డ్ నెలకొల్పాడు. మ్యాచ్‌ రెండో సెషన్‌లో బంగ్లాదేశ్ కెప్టెన్ మొమినల్ హక్ (37: 80 బంతుల్లో 6x4)‌ని క్లీన్‌బౌల్డ్ చేసిన అశ్విన్.. సొంతగడ్డపై టెస్టుల్లో అత్యంత వేగంగా 250 వికెట్ల మైలురాయిని అందుకున్న టీమిండియా బౌలర్‌గా నిలిచాడు.
Read More: నెటిజన్లకి మళ్లీ చిక్కిన కోచ్ రవిశాస్త్రి.. బాదుడే
టెస్టుల్లో సొంతగడ్డపై వేగంగా 250 వికెట్ల మార్క్‌ని అందుకున్న బౌలర్ల జాబితాని పరిశీలిస్తే..? శ్రీలంక దిగ్గజ స్పిన్నర్ మురళీధరన్ 42 టెస్టుల్లోనే ఆ మైలురాయిని అందుకుని ఇప్పటి వరకూ అగ్రస్థానంలో కొనసాగుతుండగా.. తాజాగా అశ్విన్‌ కూడా సరిగ్గా 42 టెస్టుల్లోనే 250 వికెట్లు పడగొట్టి అతని సరసన నెం.1 స్థానంలో నిలిచాడు. ఈ ఇద్దరి తర్వాత అనిల్ కుంబ్లే (43 టెస్టులు), రంగనా హెరాత్ (44), డేల్ స్టెయిన్ (49), హర్భజన్ సింగ్ (51) సొంతగడ్డపై వేగంగా 250 వికెట్ల మైలురాయిని అందుకున్న ఆటగాళ్ల జాబితాలో టాప్-5లో ఉన్నారు.
IND vs BAN 1st Test LIVE Score బోర్డు కోసం క్లిక్ చేయండి..!
భారత టెస్టు జట్టులోకి నవంబరు 06, 2011లో అరంగేట్రం చేసిన అశ్విన్ ఈ సుదీర్ఘ కెరీర్‌లో ఇప్పటి వరకూ 69 టెస్టులాడి 359 వికెట్లు పడగొట్టాడు. ఇందులో 27 సార్లు ఐదేసి వికెట్ల మార్క్‌ని అందుకున్న ఈ ఆఫ్ స్పిన్నర్ ఏడు సార్లు 10 వికెట్ల ఘనత కూడా సాధించాడు. మొత్తంగా.. భారత్ గడ్డపై టెస్టుల్లో తిరుగులేని బౌలర్‌గా అశ్విన్ గత కొంతకాలంగా కొనసాగుతున్నాడు.
Read More: బంగ్లా టీ20 టీమ్‌కి ‘బాస్’ ఎవరో తెలిసిందా..?: పాక్ బౌలర్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.